
Velkommen til en ny samling af digte. Snog Rock 
Records på Lavendelstræde, hvor jeg kom meget 
i min studietid og købte Joy Division bootlegs og 
andre gode sager, er lukket. I dag huser lokalerne 
bl.a. en frisør. Tingene forsvinder, men vi har 
stadig vores minder; vi kan fortælle historierne 
videre, indtil vi en dag selv er forsvundet sammen 
med alt hvad vi måtte have efterladt os af fysiske 
spor som dagbøger, fødselsdagskort osv. Hvis vi 
er heldige, havner de i en eller anden rodekasse, 
hvor nogen så kan finde dem, samle dem op og 
forsøge at lægge puslespillet. Hvem ved. 


Koffeinkogeren side 3 er en bearbejdning af Obs 
nyhedsbrev nr. 12, august 2017. Holte Midtpunkt 
om vinteren side 8 er genoptrykt fra Orkanen nr. 
1, 1981-82, skolebladet for Holte Gymnasium og 
privatskole. Alle øvrige digte er skrevet mellem 
december 2017 og juli 2018. 


Billederne har jeg fundet i Alt for damerne, EVA, 
Garageland, National Geographic og Ung Nu. 
Den smilende model heroverfor var officielt PR- 
ansigt for Kraks Forlag A/S i de tidlige nullere og 
internt omtalt som ”Krakpigen”; folderen dukkede 
op for nylig, koket kilet ind mellem to ordbøger. 
Krak blev opkøbt af Eniro Danmark i 2007. 


Gefion er videreført som Chilling Dawn, se 
chilling-dawn.com. 


Tingenes tilstand følger digtsamlingerne Collage- 
dage (Obskuriøst nr. 19 bonusblad, december 
2017) og Dekanteret dekadent (i spin-off bladet 
Obs Arty nr. 2, februar 2018). Begge kom i 
mikroskopiske oplag og er udsolgt for længst. 


Tegning heroverfor af Ralph Østrup og tak for 
den. Tak til Ralph og til min bror Joachim Larsen 
for råd og dåd i øvrigt. Fortsættelse følger. 


Henrik Larsen, 2. august 2018 


Henrik Larsen er født i 1967 og siden 2001 
redaktør af undergrundsbladet Obskuriøst. Han 
arbejder som frivillig i genbrugsbutikken Kalund- 
borg Bogbyer på Skibbrogade 53 i Kalundborg, 
holder af katte og drikker alt for meget kaffe. 

KOFFEINKOGEREN 


Lagde piberne på hylden 
for næsten to år siden 
Pral næ nej 

Jeg spiller ikke hellig 

En generalforkølelse 

gav mig skubbet 

Intet ædelt fortsæt 


Det holdt men faste vaner 

har det med at blive hængende 
og stumt sirene-vræle 

Sent om natten foran skærmen 
dukker nikotrangen op 

Den kribler dybt i hjernen 

som et cronenbergsk insekt 


Så fylder jeg mit brune krus på ny 
Halvfjerdserne forever 

Kaffen billig tarvelig 

Mere bitter end et vestsjællandsk 
provinshul 


Jeg tyller væsken i mig 

Det sorte svineri 

mens jeg skriver 

sammenbidt derudad 

om dødsmetal og sære film 

En tekststrøm uden ophold 
Halvt fordøjede hårde stumper 
af noget jeg engang har læst 


Når Bowie kunne indspille 
Station to Station 

på røde peberfrugter 

mælk og kokain 

(og ganske vist intet huske 

af processen bagefter) 

kan jeg vel køre den igennem 
på ostemadder hollandsk chili 
postevand og BKI 


Midnatskaffen gøder 
Larsens vilde tanker 
Jeg tumler med planer 
Et Greatest Hits DeLuxe 
Et samlebind 

En mappe med grafik 
Og vennerne vil nikke 
Det er sgu genialt 
Kaskader af respekt 


Sådan tåger jeg lidt pinligt 
og i min feberforestilling 
triller han forbi 

Den excentriske rigmand 
Ægte multimillionær 

med høj hat cigar 

og en lærredssæk 
propfuld af penge 

og siger: Min gode mand! 
Verden kan ikke undvære Dem 
Ha! 


Indbildskhed og koffein 


TINGENE FORSVINDER STADIG 


Tingene forsvinder 

skrev jeg engang 

med et udråbstegn bagefter 
Tingene forsvinder stadig 
Det er naturligt uundgåeligt 
Alligevel bliver jeg vred 
Steder som er lukket 

Huse revet ned 

Alting er på nettet 

Hvor skal jeg gå hen 
spørger den analoge mand 
trist sig selv 

og i en kinabog 


DSB trykker ikke 
køreplaner længere 
Hvis så i det mindste 
de kørte bedre 


Gaderne er de samme 
Jeg kan stole på mine ben 


Men de gamle skilte er skrevet om 


Nye grænser sat 

Det er ligesom i de drømme 
om at fare vild 

jeg har hver eneste nat 


Tingene forsvinder stadig 
[hvisket melodramatisk] 


LARSEN BESØGER ØSTRUP 


En slags københavner er tilbage 
Nøje timet lynvisit 

Først en frankfurter med det hele 
på Nørreport Station 

Alting er forandret 

Inklusiv jeg selv 


Papirlageret hvor jeg ofte kom 
ligger der dog stadig 

Køber malertape kuverter 
Kartonmapper i formater 

jeg ikke ser derhjemme 


Videre til Vangsgaards faste 
antikvariske bogudsalg 
Børnebøger jernbanebøger 
Agatha Christie omnibus 
Passerer synagogen 
Soldater maskinpistoler 
Sørgelig nødvendighed 


Videre op til Gothersgade 
En proppet bus fra krydset 


En mand rejser sig høfligt 
Virker jeg affældig? 
Åbenbart 


Besøger Ralph på Tagensvej 
Tre værelser vældig hyggeligt 
Pensler lærreder udklip 


Vi snakker om tegnestuen 
Krak A/S i Sorgenfri 
Hvordan det hele endte 

i oppustede ambitioner 
om dværgen om museet 
Hvad laver den og den 


Han tegner mig let ironisk 
Det var før jeg strøg moustachen 


Vi snakker kunst over chiligryden 
Per Kirkeby (senere død) 

Det ryger ud på refleksen 
hvordan jeg elsker at læse 
Naturens blyant og Bravura 


Jeg speed-snakker løs af kaffen 
Holdt han Dan Turell? 

Jeg må altså købe den smartphone 
lover jeg Ralph (Yeah right) 


Pænt farvel på gensyn 

Hanker op i skuldertasken 

Når lige et sidste ord 

Man runder jo af på trappen 
Han holdt gjorde onkel Danny 
I hvert tilfælde i digtene 
Vangede og vampyrerne 
Montagerne og I byen-serien 
som stadig ikke 

er blevet genoptrykt 


Hovedbanegården 
Det var den dag 


TINGENES TILSTAND 


Tingene bliver slidt 

Den saks med turkisblå håndtag 
jeg købte i Allerød 

nitten cirka to og halvfems 

er sløv som et ondt år i dag 
Alligevel beholder jeg saksen 
Genstandssentimental 


Min plastiktragt med praktisk fod 
til kaffefiltre old-school 

er begyndt at krakelere 

Købte den i Brugsen 

Roskilde ni og firs 

De glade studiedage 

Kollegiet på Parkvej Allé 


Scanneren købt for hvad 
måske to tre år siden 

er ikke bygget til det shit 

Lag på lag af malertape 
Udklip lim grafit 

Der er kommet ridser i pladen 
jeg ikke kan reparere 
Støjlinjer midt i billedet 

Det bøjede søms princip 


HAN FIK EN KURV 


Vi fattige fik endnu en byrde 
Indkøbskurven blev dybere 
helvedes tung og klodset 

for ikke at sige beskidt 

Jeg maser med at styre 

og modstå impulsen at slynge 
kurven frem for mig 

Den asociales rambuk 


Mine lommer er jo ikke 
blevet dybere vel 


Det er som radiobilerne i Tivoli 
Se hvor du kører dit fjols 


| det mindste har Netto ikke 
indført baggrundslydtapet 

Det gjorde de i Fakta 

og jeg benyttede enhver lejlighed 
til halvhøjt at hvæse: Lortemusik! 
Så gloede de andre kunder 

ad den forvorpne blasfemi 


Og nu er min Fakta lukket 


DEN HEMMELIGE MENU 


Rastløshed og nat-tv 

Det eneste jeg kan finde 

er talkshows norske fiskere 

og en genudsendt billardturnering 


Jeg roder rundt i menuen 

på min Grundig videomaskine 
Kan justere farver kontrast 

til når den optager programmer 
Det vidste jeg sgu ikke 


En anden nat forvilder jeg mig ind 
i servicemenuen på mit tv 
Jeg aner ikke hvordan 


Og Jack som også er natteravn 
sad ud på de små fortalte han 
og fandt sære sider engang 
der ikke var registreret 
officielt ikke eksisterede 

på DR tekst-tv 


Hemmelige funktioner 
Den skjulte virkelighed 


Man kan nemt blive bidt 
af konspirationsteori 


DET INDRE LOPPEMARKED 


Jeg drømte jeg kiggede forbi 
Herning Højskole som er lukket 
De holdt loppemarked 

i Knud Arnfreds kontor 

Jeg genkendte ikke nogen 
Lærerne rejst for længst 
Inventaret væk 

Jeg fandt en Rasmus Klump 


SØVNENS SYNDER 


En drøm hvor jeg atter røg smøger 
og afviste venners protester 

med en gestus af min hånd 
Cigaretter blev aldrig mig 

Tåler ikke at inhalere 

Sig noget Freud 


SOMMERGLÆDER 


Hede dage korte tog 
Umuligt at være spontan 
når ingenting fungerer 
Håbløst at beslutte 

Nu tager jeg lige afsted 
Alting skal planlægges nøje 
Der er sikkert en app 

Hvad ved jeg 


Jeg lytter til Sonic Youth 
fra stationsbænken 

hård men funktionel 

som DSB må have overset 
da de skruede uret ned 


Den digitale skærm 
vi nu må trækkes med 
er blændet i solskinsvejr 


Teenage Riot i min øregang 
Et ekko af New York 

fra udgåede årtier 

Måske skulle jeg prøve 

lidt nutidspop 


Der kom toget 


VARMEFRI 


Sommersvedne sæder 
Toget kører vest 

tilden yderste grænse 
hvor skinnerne står af 


Sammenbidt passager 

Fra A til AB plus 

Du er ikke min type sagde han 
tilden smilende konduktør 


HALVFEMSERNE ER LÆNGE SIDEN 


Jeg husker da muren faldt 
hvor vi kylede barnet ud 

og drak os fulde i badevandet 
Brølende fri fri fri 

for meningstyranni 


(Og med vi mener jeg de andre 
Jeg selv stod tavs derovre 
og så betuttet til) 


Smagsdommerne røg på porten 
Røde lejesvende 

Sporene skulle slettes 

efter de onde år 


Lenins buste fik klistermærket 
Massemorder fy! 

Med venlig hilsen Bent Jensen 

Der var meget han skulle hævne 
mens Mussolini var god nok alligevel 
lød det pludselig fra visse kanter 

for han slog kun kommunister ihjel 
og de er jo knap nok mennesker 


Bøger i tonsvis på bålet 
Kassation eller som de siger i dag: 
Nødvendig revision 


Halvfemserne kom blæsende 
med dets hvide pulversmil 
Den ironiske distance 

Jeff Koons orgasmer i plastik 
Kitsch var konge 


Vi krængede tingene ud 

Vi vendte dem på hovedet 
og grinede ad os selv 

Ikke andet tilbage at tro på 
end ugebladsovertro 

og ingen anden at se op til 
end Gitte det høje skur 


Lars von Triers Riget gik så vidt 

i sin dekonstruktion af formatet 
at serien kvalte sig selv 

Så fandt Lars i Morten Korch 
den ægte inderlighed 

(Det bildte han os da ind) 


Halvfemserne sluttede 
Nine-Eleven 

Nu falder begge tårne 

råbte en medpassager 

den dag i toget hjem 

Han fulgte slagets gang 

på sin blærede mobil 

Det var længe før jeg fik min 


Jeg brasede ind ad døren 
This is CNN! 

Jeg husker ingen detaljer 
Kun at det kørte og kørte 
Diana om igen 

Non-stop reklamefrit 


Dagen efter på jobbet 

blev personalet kaldt til samling 
i forhallen i en kreds 

Der stod vi med lukkede øjne 
Forventede man vi skulle bede? 
Min kynisme fik overtaget 

Jeg kunne ikke tage det alvorligt 
Terror var trolds alt næsten 
rutine her i Europa 


Men nationen var solgt 

på konceptet 

Distancen dampet bort 
Lille Danmark ud i krig 
uden spor af ironi 

The coalition of the willing 
Patriotisk idioti 

Fare fare krigsmand 

lige i oliegryden 


Halvfemserne er længe siden 
Det er nullerne også så småt 
Der er en morale gemt 

vi kunne grave frem 

hvis bare vi gav os selv lov 


Mere end hundredtusind faldne 
Død er død 

Fare fare krigsmand 

Død som øllebrød 


lige gælde andre fag. 


Eleven skal vælge mindst 2 store fag, der hver 
omfatter 320 årlige timer, således at alle fag 
med højt niveau har haft 160-120 timer i 2.år 
og 320 timer årlift i 3.året, dvs. sammenlagt 
vil disse fag få samme timetal som i det nu-— 
værende gymasiums tre år, enkelte fag vil få 
lidt mere. Helt generelt vælger eleven altså 
selv sine kombinationer af fag, men forudsætnin- 
gen for at fælge en 320 timers blok i et fag er 
naturligvis, at faget også har været valgt i 2. 
år med 160—120 timer. Eleven kan i 3.undervis- 
ningsår også vælge at følge 3 store fag eller 

2 store fag samt 1 eller flere 160 timers fag 


sammen med 2.årsholdene. 


Eksamen efter 3. år (Højere forberedelseseksamen) 
giver adgang til universiteter, højere lærean-— 
stalter, som selv inden for hver studieretning 
må definere, hvilke 3 adgangsfag de vil priori 
tere højst. Hvis en elev ikke har alle disse 

3 fag, vil det være muligt på enkeltfagskurser — 
elevens alder og læsevanthed taget i betragtning 
- at tage et fag på et halvt år. 


Meget afgørende må det dog være, at når f.eks. 
sygeplejerskeuddannelsen bygger på 2.år, så kan 
en elev med eksamen efter 3.år ikke fortrænge 
en ansøger fra derne, med mindre de adgangsgi— 
vende karakterer efter 2. år eller 3. år er hø- 
jere end de andre ansøgeres karakterer fra 2.års 
eksamen, som er den normale adgangsgivende ek- 


samen. 


Vagn Haarsted 

LIVSENS 
ONDSKAD 


HOLTE MIDTPUNKT OM VINTEREN 


Tunge støvler og vinterfrakke, 

Vader gennem driverne, kold og træt. 
De skinnende ruder lokker kunder til. 
På vej ind kaster jeg et blik tilbage, 
på rækkerne af snedækkede metaldyr 
store grå væsner, med matte blikke ... 
Derinde nyder jeg varmen, og køber 
masser afsskøre ting. 

En mand falder om, bag en hylde 

han bliver sløbt væk mod et baglokale. 
Imens spiller musikken lidt højere, 
og lidt efter er scenen glemt ..— 
Jeg blander mig ikke, 

men går hen til kassen. 

Og derfra, ud igen isneen. 

Kulden river og bider, 

iskolde vinde piner min hud. 

Fortryder at jeg gik herned, 


men nu er det forsent ..... 


Henrik Larsen 8.a. 


JEG HUSKER MONICA RITTERBAND 


Jeg husker Monica Ritterband 
Tv-oplæser kvik og lækker 
blev købt af Carlsberg 

i en og halvfems 

som deres private PR ansigt 
Det har jeg aldrig tilgivet 
bryggeriet 


Monica Ritterband har rødder 
idet gamle Transylvanien 

Jeg indrømmer det er cool 

og i dag er hun fuldtidskunstner 


Anyway. 


FOLKEMINDESAMLER 


Hvem sagde: Det gamle trick? 
Det gjorde Finn 
Så rejste han væk 


Ting og ikke mindst sager: 
Det var Michael 

Michael skulle videre 

Mon han stadig maler? 


De paranoide er efter mig 
sagde Klaus engang for sjov 
Han læste tredjegradsligninger 
som andre Anders And 

Væk var han 


Nice and lovely: Det var Lene 
Jeg fandt hendes profil 

på MySpace engang 

Længe siden 


Der er blevet sagt go daw do: 
Det var Anders 


Han har det vist godt i dag 
Deroppe et sted i Nordsjælland 


IKKE FOR SKOLEN 


Jeg drømmer ofte om folkeskolen 
som godt nok var privat 

på Holte Gymnasium (HG) 

Jeg drømmer om den jævnligt 
skønt det var en besværlig tid 

det meste af tiden for mig 


Jeg drømmer jeg går en klasse om 
som voksen mand for at forbedre 
mine studentereksamenspapirer 
jeg fik et andet sted 

fordi vil flyttede (lang historie) 


Og for nylig hvor jeg var sammen 
med to klassekammerater 
fortalte jeg om drømmen 

og sagde det kunne være fedt 

at tage derhen og gå omkring 


Så røbede Thomas han havde haft 
næsten selvsamme drøm 

Og både han og Niels 

var fyr og flamme - skål for skolen! 
Og så blev det ikke til noget 
Ingen bebrejdelser herfra 

for sådan er det jo 

men nu er jeg helt forudsigeligt 
begyndt at drømme at vi gør det 


FRA REGNORMENES LIV 


Søren Ryge gravede regnorme op 
til levende madding for åben radio 


og lytterne hylede og skreg 
Dyrplager bål og brand 

Det er nogen og tyve år siden 
og Søren pusler stadig i haven 
Rutinen lidt slidt måske 


SØNDAGSTANKER 


Badebolde drager kæledyr 
ender altid i tragedie 

De punkterer blæser væk og dør 
som sommerferie-minder 


Jeg skal anstrenge mig for at huske 
min morfars rosenbede 

De askebægere jeg fumlede med 

i skolens formningstime 


Jeg er som et bleget fotoalbum 
fra da verden var papir 
Ansigter steder ting 

Et anfald søndags-melankoli 


DEN PÆNE MAND 


Jeg har levet et kedeligt liv 

Jeg har aldrig deltaget i orgier 
eller taget kokain 

Jeg kan knap nok tåle 

en panodil 

Engang blev jeg tilbudt svampe 
og takkede høfligt nej 


Min borddame skiftede herre 
Dengang på Børsen til gallafest 
Skruet i stiveste dress 

Hun sagde: Du kan ikke konversere 
Jeg sagde: Fint med mig 

Jeg har aldrig duet til small-talk 
med førstegangs bekendte 


MED TIDEN 


En kammerat skrev på Facebook 
om en ny og vældig smart app 
han brugte når han gik ture 

på blomster i grøftekanten 

Han viftede med sin smartphone 
og den kunne straks fortælle 
både navn og familie 


Min tanke gik uvilkårligt tilbage 

til de fagbøger jeg læste som barn 
(Nogle af dem står på reolen 

hos mig den dag i dag) 

Og til timerne i lagttagelse 

med udstoppede dyr bag glas 

og hr. Hemmingsen 


Og jeg lagde en kommentar: 
Det er jo meget godt det der 
men er der overhovedet nogen 
idag som ved? 


Ralph siger at jeg er kontrær 
Det er skidesmart det ny 
Ja ja sikkert 


DENGANG JEG VILLE VÆRE DIGTER 


Fra barnsben ville jeg være digter 
om end mit begreb om faget 
som barn var temmelig vagt 
Noget med at skrive vers 

og linjerne skulle rime 

men ikke nødvendigvis 


Jeg prøvede i skolen og et enkelt 
er bevaret (se andetsteds) 

Senere skrev jeg til et heavy band 
på mit bedste gymnasieengelsk 
Det var firserne så ingen respekt 


Så begyndte jeg på universitet 

og skulle være voksen og seriøs 
Min studiekammerat Morten 
baksede med en bog 

og jeg ville straks prøve det samme 


Mortens bog udkom og var god 
Jeg har den stående på reolen 
Selv gik det knap så nemt 
(mildest talt) 


Mine digte var fulde af tomhed 
plus lidt hjertekvalsdepression 
hældt ned i mixer-spanden 

Jeg tampede manuskripterne ind 
på min stramme rejsemaskine 
Frimærker frem og afsted 

Det var dengang posten fungerede 
(og alt andet med) 


Jeg husker kun små fragmenter 
som titlen på første samling: 
Usikre dage (vældig poetisk) 


Jeg tumlede med digte længe 
men intet forlag bed på krogen 
Et venligt afslag fra Klaus Rifbjerg 
burde jeg nok have gemt 

Sådan går det 


På højskolen fandt jeg maleriet 
og så gik det først rigtig galt 
Jeg der aldrig havde været 

til videre dybe tanker 

forsøgte at konstruere 

en kunstnerpersonlighed 

ud af den rene blå luft 


Skrev vildt opstyltede tekster 
med flittig brug af citater 


Mig og Yves Klein! 


Her er et digt fra en og halvfems 
komplet med stjæl fra The Cure: 


Dæmonerne står derude og tuder 
Jeg hørte deres mægtige skridt før 
og deres uldne stemmer 

der lød afglemte nætter 

og børn der blev væk i skoven 

og kistebærere der så ned igulvet 
og en maler der lærte kunsten at 
mane og smed den væk 

og en sang om ambitions 

in the back ofa black car 


Jeg tumlede med store koncepter 
og da det felt var boret tomt 
tyede jeg til min barndom 
Flugten fra Firland og så videre 
Det holdt slet ikke 


Spol frem til Noter & nekrologer 
fra to tusind og seks 

Obskuriøst prosadigte på cd 
Noget snøvlende oplæst 

Ralph er helt vild med den 

Jeg synes den er for meget 

men venner har altid ret (næsten) 


Jeg broderede videre på skidtet 
Det blev for nørklet 
Tid til et break 


Her er jeg en anelse ældre 
Formen lettere løsere 

Det sorte tonet lysere 

De gamle kneb rutiner og tricks 
i tasken støvet af 

med nye føjet til 


Well 





DET GODE SELSKAB 


Snakken går 
Kolonihave-hygge 
Kaffen skvulper i fyldte kopper 


Hun har sat sig for sig selv 

og udstråler melankoli 

med en forpjusket potteplante 
og en ekstra kop stadig varm 
Hvad er historien? 


Venter hun på nogen? 

Sin hjertenskær måske? 

Har hun skænket op til minde? 
Er hun bare ekstra tørstig? 


Er det hende som ejer huset 
og de andre venner kolleger 
som hun egentlig helst 

var foruden i dag 

men tåler dem 

for det gør man jo? 


Jeg får lyst til at gå derhen 
og stryge håret blidt 

og mumle: Så lille du 
pisse paternalistisk 
Selvom det blot 

er en kaffereklame 

jeg fandt i EVA 


KAFFE FOR HELVEDE 


Kaffe er til folk og fest 
Kaffeslabberas 

Kaffe er til ensomhed 

Den fattiges filter og tragt 


Kaffe kan være subversiv 
En drik for revolutionære 


Vi ses i kaffehuset 
over Maos lille røde 
mesterristning 


Kaffe er både for den gale 

og den metergrå normale 
Psykopater drikker kaffen sort 
Samme her 


Kaffe er en trossag 
Jeg skænker dig bønner 
Du spår mig i grums 


Kaffe kan være død og ild 
Ufordøjelig ubønhørlig 
Kaffe kan være sød og mild 
Skummet fin og hvid 


Kaffe er til daggry 

før Fanden får øjne på 

Kaffe er det kick der skal til 
for at klare formiddagen 

Kaffe er til forkælelse 

og når gæsten skal kyles hjem 
Kaffe er til varulve-timen 
Natten hård som sten 

Mørket tykt som tjære 

Rastløs kræver mere 


KAFFE 
KAFFE 
KAFFE 


DE GAMLE GYSERE 


Spøgelseshistorier bør læses 
i gulnede billigbøger 
Antologier fra Carit Andersen 
Lademann eller Martin 


Jeg har brugt mange år 

på at genfinde dem 

jeg slugte i min tid 

og afklare falske erindringer 
Barnets fantasi 


Spøgelseshistorier er noget 
med ærværdige huse 


Engelske godser grønne plæner 
Butler chauffør og privatbibliotek 


Okkulte manuskripter 

i rustrød chifferskrift 

som ingen sjæl kan knække 
bortset fra M.R. James 


Sherlock Holmes og måske Jeeves 


Eller USA New England 

H.P, Lovecraft Edgar Poe 

(som han hed hos Baudelaire) 
Vanvidsguder sladrehjerter 
Sorte katte Randolph Carter 
Thomas Winther lever der 


Spøgelseshistorier af i dag 
Skrevet for unge frisk og kvikt 
World wide web i kolofonen 
Digitaltryk og ditto grafik 

Det er stærkere end hvidløg 
sagde en nostalgi-vampyr 
jeg ofte ser 

Jeg havde ikke ventet andet 


EX LIBRIS 


Jeg fandt Homer på græsk 
iden genbrugsbutik 

hvor jeg kommer 

og giver en frivillig hånd 
på særlig gode dage 

To ramponerede sager 
med hundrede 


plus flere år på bagen 

og ekslibris: Ebbe Pramming 
Hvem var det? 

Min gymnasielærer fra firserne 
i oldtidskundskab latin 

Verden er sandelig lille 

I hvert tilfælde i Kalundborg 


Pramming er død men mindet lever 
hos denne elev 

om en sprudlende personlighed 

og lærte jeg aldrig rigtig latin 

så nød jeg oldævl som vi kaldte det 
og naturligvis 

tog jeg bøgerne med hjem 


LEVENDE VERDEN 


Min farmor havde på et tidspunkt 
en kæreste som hed Arne 

Arne gik med islandsk sweater 
sygekassebriller og røg pibe 

Han var dekorationsmaler 

og fidus 


Arne skred da det blev for broget 
som folk nu gør 

Han efterlod en skuffe fuld af piber 
Kasser med bøger og blade 

Et ufærdigt maleri 


Et af bladene var Levende verden 
som Skrifola udgav i halvtredserne 
Mange klippet i stykker 

til små indrammede vægmotiver 
Jeg overtog de sørgelige rester 


Levende verden var af sin tid 
Atomalderen og så videre 
Bladet indeholdt artikler 

om opfindelsernes historie 


Portrætter af dristige hvide 
mænd og såmænd også kvinder 
Meget vil skurre læst i dag 

af pæne nutidsmennesker 


Selv var jeg især grebet 

af artikler om old og antik 
græsk romersk mytologi 
Herkules og Romulus 
Pandoras åbne boks 
Brennus i Rom råber: Ve! 


Originalerne borte for længst 
men jeg genfandt hele rækken 
Alle fyrre numre uden hul 

i et københavnsk antikvariat 
Patina-plettede nussede 
Hæfteklammerne rustne 

og købte dem naturligvis 


Jeg er ved at løbe tør for plads! 


LÆSELYST 


Elevmedhjælpen 

på mit skolebibliotek 

var brunette 

og hed Merete eller Mette 

Hun var vældig alvorlig 

Slet ikke min type 

Jeg lånte løs af Maria Lang 

og Alistar MacLean 

Det havde jeg nok gjort alligevel 


MIN SPÆNDENDE AURA 


Vi har levet før postulerer de 
Hypnotiseret genkaldt tid 

Det er en mode med et marked 
Cirkelfænomen 


De er altid Kleopatras terne 

En af Cæsars tro sergenter 

Små liv ingen kan placere 
Identificere verificere 
Reinkarnationen i ugebladsform 
Novelle novelty 

Rejs tilbage og gnub skulder 
med de flotte og de fine 
Napoleon og Josefine 


Du har en spændende aura 

sagde en dame i toget venligt 

So what kunne jeg have svaret 
men man bliver jo en smule grebet 
Fra en anden fik jeg at vide 

jeg helt og aldeles manglede 

den åndelige dimension 

Sølle krøbling 


Jeg hilser altid på katte 

Sorte eller ej 

Solsorte krager skader på min vej 
Så hilser de tilbage 

Almindelig høflighed 

og dagen føles lidt bedre 

Det er ikke overtro - tror jeg da 


Jeg følger rillen mellem fliser 
og går aldrig under stiger 
Jeg bed på pyramide-dillen 
et par måneder i to og firs 
Jeg har læst Carlos Castaneda 
og alt af Charles Berlitz 

Jeg er én stor selvmodsigelse 


Forleden fik vi en bogsamling ind 
i butikken i Kalundborg 

med værker af Madame Blavatsky 
Penge i kassen 

PRØVE AT SLENTRE 


Jeg trænger til motion 

og til at komme ud 

og mænge mig med mennesker 
Men det er ikke mig 

at tage ud i det blå 

uden et klart defineret mål 


Jeg prøver klodset at slentre 
hen ad fortovet som en normal 
Får øje på et skilt: Mission Afrika 
og styrer uden tøven 

med faste hurtigskridt 

mod den fjerne genbrugsbutik 


Det er varmere herinde 
så jeg tvinger min dumme krop 
til at lade sig akklimatisere 


Falder i staver over en stabel 

af krølslidte ugeblade 

En hæklet trusse smask i sylten 
Der var noget ved Alt for damerne 


Caspar og Lottes færdselsbog 
Hanne Hastrups søde streg 
Så halvfjerdsere det gør ondt 


Disse gamle børnebøger 

Det vil sige fra min barndom 

Er de ikke rigtig gamle 

set med antikvarens briller 

dog helvedes støvede med mine 
Tricky business 


Det var jo dengang der blev kæmpet 


og budskaberne skulle ud 
Skønt leveret i bedste mening 
ofte for tunge for de små 
Pædagogerne ligesom glemte 
at de havde med børn at gøre 


Fantasien fik ikke lov 
til ikke at handle om noget 


Obligatorisk for disse steder 

har personalet snedigt stukket 
kristne børnebøger ind 

imellem resten 

Det gode budskab igen 

De værste til det trick 

er Kirkens Korshær og Danmission 


Fisker med gråskæg og pibe 
En mut zigeunerpige 
Kortspil legetøj dukker 
Samleren sampler alt 

Tyske schlager-plader 

Det skrammel ingen gider 
Nej heller ikke jeg 

men jeg står og fingererer 
og jeg mindes og jeg smiler 


De eneste andre i butikken 
er damerne ved kassen 

og de har travlt med at sladre 
Jeg må afbryde for at betale 


Ude igen og så er jeg træt 
Stationen den vej (allright) 
Jeg gør stop ved en Fakta 

og køber lidt varer 

og en lotto-kupon 

(Jeg vandt intet) 


Rygsækken tung 
Adrenalin og sved 
Så meget for at slentre 





ener stærk. Den kan accelerere og den kan arbejde. Den fortæller 
aner. ert rigtigt.Start på en Puch Pionier. Men kun hvis 











Puch Pionier. Med ny karburator med alle 

DENGANG-BLUES 


Jeg var barn i en anden tid 
Alting gik langsomt 

Det syntes vi naturligvis ikke 

Vi ringede og skrev breve 

læste bøger og blade 

Det højeste tech i private hjem 
var den elektriske skrivemaskine 


Jeg mindes de strikkede trøjer 
som kradsede gyseligt 
Skjorter med tyrkerflipper 
Glaskugler glansbilleder 
Sodavandskapsler 

Black light fløjlsplakater 
Sølvpil og Superman 

Kioskens forbudte blade 

De voksnes ting 


De uheldige helte på tv 

Monty Pythons flyvende cirkus 
Jeg var kun et barn 

men jeg var med 

Super-Carla vendte tilbage 
Det har alle glemt 

og Ingrid og Lillebror 

er borte for længst 

undtagen som metafænomen 


Der i tv-stuen var mit filter slået fra 
Jeg syntes godt om Jimmy Stahr 
som senere stjal en ispind 

Jeg vidste virkelig ikke 

han var socialdemokrat 


Det var først langt senere 

jeg opdagede postpunk og heavy 
En ny identitet 

I Holte var alting så pænt 

Det blev ikke vildere 

end Suzi Quatro 


og David Bowie en enkelt gang 
på familiens køkkenradio 


Jeg kan stadig huske mig stå 

i Holte Midtpunkt foran vinduet 
af en pladebutik og kigge omslag 
med ABBA og Boney M 

Jeg lo med Skoller og med Linje 3 
Det var dengang de var sjove 

Der var stadig lidt bid i Shubberne 
De havde ikke fået gebis 

Og vidste vi nok der lød andre toner 
i København hvor alt var råt 
Benzin i blodet parkering forbudt 
så regnede vi det for pjat 

De bybørn ville have spist os 

på et halvt stykke mad 


Halvfjerdsernes musik 
Så mange løse tråde 
Forvirret nostalgi 


TIL ROBYN HITCHCOCK 


Du er som en gammel ven 
Selvom vi kun lige ved og næsten 
mødtes face to face på Christiania 
to tusind og seks 

(Jeg turde ikke gå hen og hilse) 


Jeg har forsøgt at hænge på 

til trods for de perioder 

hvor dine sange ikke fængede 
eller rockmusik i det hele taget 


Lytter til There Goes The Ice 
Slet ikke ringe 

Og du har fået en ny kæreste 
Emma Swift 


Katten døde mæt af dage 
Nu skal I have en ny 
derovre i Nashville USA 
Tak for dine sange 

og for at blive ved 

Okay 


MUNDLAM 


Hvordan definerer du kult? 

spurgte en anden gæst 

hos Sleazy Cowboy-Nils 

til hans indflytterfest 

Det var dengang Jack og Vang 

lige nåede at dele univers 

og jeg vekslede et par ord 

med unge Ovesen (eller gjorde jeg) 
på Amager for atten-nitten år siden 
Fanzine-scenen 


Spørgsmålet slog mig ud 

Jeg fik en skrækkelig hedetur 
og spildte en masse tid 

på ikke at forklare en skid 
Følte mig godt nok til grin 
Redaktør af et kultmagasin 
Det lo de meget af i Søften 
den vinter 


LANDSKAB 


Eno On Land 
Avantgarde ambient 
Ambivalent? 
Kryptisk landkort 


En lille hund gør 
Klokker og frøer 
Marskland og mudder 
Maren i kæret 


Jeg ville ønske det gav 
den afkoblingseffekt 
jeg forventede 

i stedet for at simre 
irriterende 


Eno uforenelighed 


LIGE I FJÆSET 


Jeg lagde nogle collager ud 

på min Facebook væg 

og høstede spredte likes 

fra de som ikke nænnede andet 
formoder jeg 


En Facebook-ven kører løs hver dag 
Ateismen trumfer de troende 
Idioter alle til hobe 

Nå ja så det 

Jeg er selv ateist 

men vor herre bevar mig vel 


En anden ven er veganer 


Yeah 


LAG 


Jeg rippede nogle cd'er 

til min harddisk 

og skrev om det på Facebook 
Se de hårdkogte sager 

fra tredive plus år siden 
Knallert-rå og kølig 

Jeg som aldrig har ejet en knallert 
endsige hakket boret 

planet gearet 

men jeg kørte på en engang 
(Det var vist Richards) 


Dagen efter bemærkede Jack 
at han var færdig 
med den slags thrash 


WHAT 


Jeg tabte aldeles hovedet 
Judas forræder tænkte jeg 

om min sagesløse ven 

Vi der havde snakket og byttet 
heavyrock i al den tid 

før jeg flovt måtte erkende 
hvis jeg nu skulle være ærlig 
at brutalisrocken trættede mig 
på samme måde som ham 
Undskyld Jack 


Hvad er det man siger: 
Fra koldstål til softice 


Der er for meget drøn på drengen 
til hvad hovedet kan rumme i dag 
Det gælder andet end bare heavy 
når nu proppen alligevel er af 

jeg kun beholder af nostalgi 

Joy Division Nick Cave 

The Cure og deres selvmordstrilogi 


Andre lever i luften 

Den minimale stil 

Tomhed og hvide vægge 

Selv det største leksikon 

blot en snoldet datafil 

Visse dage misunder jeg dem 
når reolerne bliver for høje 

og rummet skrumper ind 

i min svedige samlerklaustrofobi 


Jeg vil skrælle de yderste lag af 
Forsøge i hvert tilfælde 

De ting jeg har skrabet sammen 
vil jo uvægerligt gå mig af hænde 


Men jeg udskyder altid til senere 
Har kæmpet for hårdt for de cd'er 
Samlergenet 


Sidst jeg begyndte at sortere 

med henblik på skrald eller genbrug 
fandt jeg de Olesen-Olsen albums 
som Ralph venligt havde foræret 
dengang vi var meget yngre 

Den ene stadig plastindpakket 


Hvis jeg keder mig kan jeg altid 
gå på hjemmeekspedition 
skønt farerne lurer — pas på 

Her findes samlerdyr 

Alan Parsons Project ELO 

R.E.M. og JMC 

der ville dø som JEK 

Hov jeg mangler en med dem 
På nettet og bestille 


Lige vidt igen 


SMÅTINGSAFDELINGEN 


De unge mænd bader i havnen 
De har mange tatoveringer 
Solen skinner 


Spiser du de der 

spørger en pensionist forskrækket 
ved synet af mine chilipebere 

i indkøbskurven 

Ja svarer jeg nøgternt 

selvom fristelsen var stor 

til at lyde sejt heroisk 


En familie i bogbutikken køber løs 
Sådan skal det være 

Et af børnene kommer slæbende 
med Alfred Hitchcock 


og de tre detektiver 
Står bag reolen og smiler 


En ung hilser venligt i toget 
Jeg kommer i tvivl 

om det er en dreng eller pige 
Måske ingen af delene 
Måske begge 

Fint nok 


Tilbud på Tullamore Dew 

I Aldi var det vist 

Jeg har mistet lysten til at drikke 
Sikkert vejret 

Jeg drikker mest i vintermørket 
men selv da ganske lidt 

Efter lokale forhold 

er jeg streng asket 


Holder gratisaviserne ferie 
eller er de også gået ind? 
Jeg kaster mig over Ud og se 
til at kradse noter ned i toget 
stille mit cellulose-fix 


Alle bænke på Kordilgade 

står i sol og er umagelige 
Ingen ryg 

Det er de nye tider 

Jeg må lede længe 

for at finde en gammeldags en 


KAN DU HUSKE ZAR? 


Det var i Kalundborg 

jeg slog min ungdoms folder 
Nitten fire og firs til syv og firs 
for cirka en menneskealder siden 
Sådan er livet 

Nu er jeg her igen 

Overflødigt inkognito 


Flanør på listesko 

Kan du huske Henrik Zar 
spørger jeg sagte byen 
Fik jeg sat mig mine spor? 


Næ... 
svarer den 


CAND.COMM 


Du har jagtet mig hele dagen 
siger en dame i blomstret kjole 
og nydelige ben 

ind i sin mobil 

Jeg går videre 


KORTSPIL 


Kan du sige mig vejen til Bredgade 
spurgte hun 

Jeg er selv turist her i byen 

parerede jeg 

Hun havde en smartphone i hånden 
Hm 


VI UNGE 


Jeg vover lige et øre 

og prøver at følge med 
Lytter til Death Cab for Cutie 
på min plastik-mp3 


Det er faktisk rigtig godt 

Det der emo for de unge 

I min alder burde jeg vel holde mig 
til vise mænd som Leonard Cohen 
operetter eller jazz 

men hvorfor være sat? 

Jeg vil smage på det de drikker 


de såkaldte nye generationer 
før maskinen i mit hoved sander til 
i stiv usanselighed 


Nå Death Cab for Cutie 
er også ved at være gamle 


Du kan ikke vinde Larsen! 


KÆLDERMINDER 


Jyderup Bibliotek 
lå overfor Lagersalg 
Det er boliger i dag 


Jeg havde venner i et band 
udenfor åbningstiden 
i kælderen for længe siden 


Der kom altid gæster ned 

med en ghetto for at optage 
med en guitar for at jamme 
med cigaretter chips og flasker 
for at lytte og få en snak 


Der var lys i vinduerne om natten 
men næsten ingen klagede 
Nogle rødder smadrede en rude 
midt i december 


Jakob Peter Niels 

og andre som gik og kom 
spillede klassisk heavyrock 
Jeg skrev tekster 

med hjælp fra en ordbog 


Demoen udeblev 

Det samme gjorde pladen 
men drømmen levede 
Musikken svingede 

Gef On Gefion 


Forleden gik jeg forbi 

og lettede diskret på min hat 
Ingen bemærkede det tror jeg 
og hvad så hvis de gjorde? 
Der er minder overalt 

om hvor og hvem vi var 

(Jeg var Zar) 


DE GLEMTE 


Elly's digte var en oplevelse 

skrev Helsingør Senior-Højskole 

i et forord til Brugsdigte 1. del 
Sammen med sin Svend opliver hun 
forsamling efter forsamling 

Det var venligt skrevet 


Elly og to andre amatørers 

små privat kopierede hæfter 

lå i butikkens udsmidningskasse 
Sandheden ligefremt: 

Vi kan ikke gemme på alt 


Disse digte var ret ordinære 

(ikke at jeg selv skulle snakke) 
men de havde glædet folk engang 
og er ikke registreret 

hos Det kongelige Bibliotek 

så når Elly er væk 

er hun virkelig væk 

Jeg har et blødt punkt der 


Jeg tog hende Svend og de andre 
op af kassen med mig hjem 

Hvor der er hjerterum og en dyb reol 
kan jeg vel lige klemme dem ind 





VOKSENLIVET VAKLER 


Jagten er gået ind 
Blodprøver kostråd motion 
Altid motion! 

Det er for min egen skyld 
Jeg ved det godt 


Mænd i min alder flest 
vil helst ignorere slitagen 
Lidt hosten nye briller 
Lumbago-ramt justerer 
kompenserer 
re-kalibrerer 

humper videre 


Læger siger så meget 

Jeg er klar til at tage recepten 
Men så nemt er det jo ikke 
Ralphs læge hedder Rask 
Sådan en skulle man have 
Det er ligesom i Anders And 
Hos Carl Barks hedder de altid 
Doktor Dulmesen 

og Doktor Pille 


Man føler sig som et barn 

Så lad mig dog forblive voksen 
og mig selv lidt endnu 

Ti år femten måske tyve 

Jeg er træt af årstal og år 

Det er lidt for specifikt 

Det begynder at ligne 

en dum kliché 


Tiktiktik 


MOSEFUND 


Her er et barndomsminde: 
En dreng gik ud i mosen 


og vendte aldrig tilbage 
Mosen er bundløs sagde de 
Jeg kunne se den fra altanen 
Stanken af rådne siv 
Bjørneklo og død 

Furesø 


UGLE SET 


Robinson-adresse 

og usynlig gadedør 
Stædigt genstand 

for opmærksomhed 

fra Tordenskjolds matroser 
Retro-sult som aldrig før 


Falmede glimmervæsner 
basker op mod tiden 

på vinger af papir 

tilde ender ugleset 

og udstoppede med et skilt: 
Tragisk ting 


Og herude i provinsen 
hvor græsset gror 
og Larsen bor 


er det tilstrækkelig at blive kendis 
hvis du har været roadie for Kandis 


FORBANDEDE FORFALD 


Nærmer mig de en og halvtreds 
Forbandede forfald 

Jeg krymper i min krop 

Det knaser fra skæve tandhjul 
En sagte stikkerhvislen 

fra tærede piber kanaler rør 
Forkalkede ventiler 


Gør status halvt i spøg 
og halvt alkalisk spot 
Alle stolene er taget 
Både biler børnebørn 
og mærker smilet stivne 
ufrivilligt 


FØRSTE GANG JEG SAGDE 
JEG VAR GAMMEL 


Som ung sagde jeg ofte halvhøjt 
Jeg føler mig sgu gammel 
Første gang var til gymnasiefest 
nitten seks og firs 

for at virke interessant 


Her står vi gamle røvhuller 
sagde jeg for seksten år siden 
til to kammerater i Video Netto 
Jack driller mig stadig med det 
Thure døde tragisk ung 

En af livets beske anekdoter 
Smil med malurt blandet i 


Nu hvor jeg ramte en og halvtreds 
Grå hår få hår skavanker 

føler jeg mig ironisk ung 

i hvert tilfælde af sind 

Jeg er stadig lige så cool 

som jeg aldrig rigtig var 

når jeg spadserer hen ad gaden 
Teenageren spinkel tynd 

Tøjet slapt og løst 

Det har jeg ikke glemt 

men det har maven 


VRISSEN OG VISSEN 


Efteråret ankom tidligt metaforisk 
Jeg skratter misantropisk 


og krøller som et vissent blad 
mens de fede bratwurst-brankede 
vælter sig i solen 

Kroppe hududspændt (ja ja) 
Mærket tatoveret 

Det tænder mig sgu ikke 


VREDENS DAG 


Fattigdomsgrænsen blev genindført 
til ministerens fortrydelse 

De fattige skal væk 

Det er god Venstre-præk 

og LA bøllen stemte i 

Pavlos grimme køter 

Privat er han sikkert mægtig flink 


BÆNKEBIDER 


Sidder på en bænk 

Jeg mangler kun en stok 

Hat med høj puld ulden jakke 
Pudsede snøresko 

i at fuldende stereotypen 
Måske skulle jeg samle flasker 
i stedet for at drive 

i stedet for at skrive 

i min medbragte kinabog 


Folk glor løs i farten 

Så jeg vrider et vrænget smil 
Se en mand der skriver 

som et andet dumt fossil 


Jeg fristes til at gå hjem 

og læse en roman i stedet 
Det ville også være normalt 

i hver tilfælde knap så ilde set 
Desuden er luften for kold 

til at sidde bekvemt 


men nu har jeg bidt mig fast 
i denne offentlige bænk 


BURNED BY THE RETURN 


Twin Peaks - The Return 
Gammel-elev klassetræf 
Grånede ældede døde 
Den lille mand et træ 
Bowie kamelæonen 

en trippet kaffekedel 


Harry sygemeldt 

Den gamle seriers hjerte 
En stemme uden medhør 
Hvorfor det? 


Så sprængte Lynch hele skærmen 


og gav mig et nyt ord: 
Threnody 


Twin Peaks som kulisse 
Forkastet nostalgi 

Lige til at krølle sammen 

nu hvor rejsen var forbi 

og min egen afgangsklasse 
havde slet ikke holdt jubilæum 
Fuck that 


UKRUDT 


Særhedszonen spreder sig 
som en ukrudtspest fra Mars 
Det absurde det banale 
Grænsedrag kun jeg kan se 
definere defilere 
Tunneltossesyn 

Jeg står og observerer 


Det er der ingen der siger jeg skal 
Og nogle dage graver jeg mig ned 


i stedet med blogge om politik 


kaffe gamle computerspil 
og millioner af håbløse planer 


BEGYNDT AT BLIVE GAMMEL 


Alting er længe siden 

Relativ set 

Universets første knald 

Min første dag i 1.B 

Jeg er jo slet ikke gammel 

Jeg er begyndt at blive gammel 
Det er det hele 


En glidende proces 

med klare protokoller 

gør mig langsomt usynlig 
Samfundsligegyldig 

Men usynlighed er ikke 

det værste der kan ske 

for min socialfobi (eller hvad) 


Du må mere ud Larsen 

Ud at sidde på din bænk 

og glo sommermodeller 

De er stramt emballeret 
Alting er større i provinsen 
Større og bredere 

om ikke nødvendigvis bedre 
men vel heller ikke værre 


Røv og patter 
Røv og patter 


Kom af sted 


' DETTE ER EN REKLAME FOR 


rn 

